Etter examen artium og Oslo handelsgymnasium studerte han i England og Tyskland. Han ble så sekretær for hvalkokeri­rederiet Kosmos fra Sandefjord, inntil han i 1939 gikk inn som kontorsjef og etterhvert disponent i Sandefjord-firmaet Sandar Fabrikker A/S samt familiebedriften Bulls Tankrederi. I 1948 ble han partner i Anders Jahre & Co., der han virket frem til 1979. Etter det satt han atter i ledelsen for Bulls Tankrederi noen år.